stanford-oval/wikipedia huggingface dataset:
אחריות פיקודית
הערות שוליים

↑  Louis Guillaume de Vilevault & Louis de Brequigny (eds.) Ordonances des Rois do France de la Troisieme Race (1782) cited in Leslie Greene, Command Responsibility in International Humanitarian Law. Transnational Law & Contemporary Problems 1995;5:319,321
1 2 3  Eugenia Levine, Command Responsibility. Global Policy Forum 2005
1 2  Case No. 21: Trial of General Tomoyuki Yamashita. October 8 - December 7, 1945
↑  In re Yamashita 327 U.S. 1 (1946)
1 2  Hendin ES, Command Responsibility and Superior Orders in the Twentieth Century - A Century of Evolution. Murdoch University Electronic Journal of Law 2003;10
↑  United States of America vs. Wilhelm von Leeb, et. al, 1948. p. 76
↑  Case Information Sheet: Zlatko Aleksovski. International Criminal Tribunal for the former Yugoslavia, Case No. IT-95-14/1-AR73
↑  המסקנה נגזרת מתוך אמנת האג משנת 1907 ואמנת ז'נבה הרביעית
↑  רות גולדמן-שלום, נטילת אחריות פיקודית בראי התקשורת הכתובה. עבודת גמר. אוניברסיטת חיפה, בית הספר למדעי המדינה, 2010. עמ'7
↑  מלון למונחי צה"ל (שמשון הופמן, עורך). משרד הביטחון, תשנ"ח-1998
↑  גבריאל סיבוני, הסמכות והאחריות הפיקודית בצה"ל: בחינה ביקורתית של עמדת ועדת וינוגרד. עדכן אסטרטגי 2007;10:‏36–39
| --- | --- |
בקרת זהויות :  LCCN: sh2011000538 
הגנבאך עומד לדין
אוסטין (כדורגל)

מועדון הכדורגל אוסטין (באנגלית: Austin FC) הוא מועדון כדורגל אמריקאי מהעיר אוסטין, שבטקסס. המועדון הוקם ב-15 בינואר 2019, ומשחק בליגת ה-MLS החל מעונת 2021. הקבוצה משחקת את משחקי הבית שלה באצטדיון Q2, הממוקם בצפון-מרכז אוסטין.
היסטוריה

מועדון הכדורגל אוסטין הוא קבוצת הספורט המקצועית הראשונה שמשחקת בליגה בכירה באזור אוסטין. קבוצות כדורגל מקצועניות קודמות בעיר כללו את אוסטין אצטקס, שעברה לאורלנדו בשנת 2008 והפכה בסופו של דבר לקבוצת ה-MLS אורלנדו סיטי, את הגלגול החדש שהוקם בשנת 2011 של אוסטין אצטקס שעצרו פעילות לאחר שאצטדיון האוז פארק המשמש את הקבוצה הוצף ונהרס בעקבות שיטפונות בשנת 2015, ואת אוסטין בולד, המשחקת ב-USL צ'מפיונשיפ, הליגה השנייה במדינה.
באוקטובר 2017, חברת "Precourt Sports Ventures", המפעילה של קולומבוס קרו, הודיעה על כוונתה להעביר את זיכיון ה-MLS שבבעלותה (קבוצת קולומבוס קרו) לעיר אוסטין לעונת 2019.
באוקטובר 2018, קבוצה המבוססת באוהיו הכוללת את ג'ימי ודי האסלם, בעלי קליבלנד בראונס מה-NFL, והרופא ואיש העסקים מקולומבוס פיט אדוארדס, הודיעה על כוונתה לרכוש את קולומבוס קרו כדי למנוע מהקבוצה לעבור מהעיר. אנשי MLS הצהירו כי אם העברת זכויות ההפעלה של הקרו תצליח, אוסטין תוקם כקבוצת הרחבה שתופעל על ידי אנתוני פריקורט (בעל הזיכיון הנוכחי) ותתחיל לשחק בתאריך כלשהו עד שנת עד 2021.
ב-19 בדצמבר 2018, Precourt Sports Ventures ועיריית אוסטין הגיעו להסכם מימון עבור אצטדיון ייעודי לכדורגל חדש שיוקם ברחוב "מקללה פלייס", אשר צפוי להיפתח כבר בתחילת 2021. תשעה ימים לאחר סיום עסקת האצטדיון, חברת Precourt Sports Ventures הגיעה להסכם עקרוני להעברת זכויות התפעול של קולומבוס קרו לידי משפחות האסלם ואדוארדס בינואר 2019.
ב-15 בינואר 2019 אוסטין הוכרזה רשמית כמועדון ב-MLS עם תאריך הצטרפות בשנת 2021. ביולי 2019, שונה שם קבוצת הבעלות ל-"Two Oak Ventures", ובהמשך הורחבה קבוצת הבעלות עם הצטרפותם של ידוענים ואנשי עסקים מקומיים.
ג'וש וולף מונה למאמן הראשי הראשון של המועדון ב-23 ביולי 2019, וקלאודיו ריינה מונה למנהל הספורטיבי ב-21 בנובמבר.
אוסטין החתימה את השחקן הראשון בתולדותיה ב-6 ביולי 2020, כאשר החתימה את החלוץ הפרגוואי הצעיר רודני רדס.
סמל המועדון

ב-22 באוגוסט 2018 חשפה קבוצת הבעלות את שם וסמל המועדון באירוע במסעדה בשם "North Door" הממוקמת בצד המזרחי של אוסטין. הסמל עוצב על ידי סטודיו מקומי בשם The Butler Bros, שהסביר שהסמל כולל את הצבע ירוק "ברייט ורדה" כדי "להקרין את האנרגיה התוססת והיצירתית של אוסטין", האלונים השזורים זה בזה "מסמלים את הקשר בין מועדון לעיר", וארבעת השורשים מאחדים את כל כיווני האוויר של אוסטין, צפון, מזרח, דרום ומערב.
אצטדיון

האצטדיון הביתי של אוסטין ממוקם ברחוב "מקלה פלייס" שבעיר. האצטדיון, שנבנה על אדמות ציבוריות בבעלות עיריית אוסטין, נבנה במימון פרטי על ידי "Two Oak Ventures". חוזה השכירות נחתם ב-19 בדצמבר 2018. האצטדיון מכיל 20,500 מושבים ואוסטין שיחקה את משחקה הראשון באצטדיון ב-19 ביוני 2021.
המועדון הודיע על תוכניות לבניית מתקן אימונים בעלות 45 מיליון דולר במימון פרטי, ב-13 בנובמבר 2019. המתקן נקרא בשם "סנט דייוויד פרפורמנס סנטר" עקב הסכם חסות. במתקן האימונים, הממוקם ב"פארמר פונד" ליד "Parmer Innovation Center" בצפון-מזרח אוסטין, יש ארבעה מגרשי כדורגל בגודל מלא, כשאחד מהם עם יציע קטן של 1,000 מושבים, בנוסף למתקן מקורה בגודל של 30,000 רגל רבוע (כ-2,787 מטר רבוע).
בעלות

המועדון נמצא בבעלותה של חברת "Two Oak Ventures", שנקראה בעבר "Precourt Sports Ventures", ואותה מוביל המנכ"ל אנתוני פריקורט. שותפים אחרים להשקעה ב-"Two Oak Ventures" כוללים את השחקן מתיו מקונוהיי, היזם המקומי אדוארדו מרגאין, מנהל בחברת דל מריוס האס, ויזם האנרגיה בריאן שפילד.
תלבושת

| תקופה | חברת הלבשה | ספונסר ראשי | הערות |
| --- | --- | --- | --- |
| 2021–הווה | אדידס | YETI |  |
סגל הקבוצה

נכון ל-26 באפריל 2021
סגל הקבוצה > שחקנים נודעים בעבר ובהווה

אורוגוואי דייגו פגונדז
אירלנד ג'ון גלאגר
ארגנטינה תומאס פוצ'טינו
ארגנטינה סבסטיאן דריוסי
ארגנטינה אמיליאנו ריגוני
ארצות הברית מני פרז
ארצות הברית איידן סטנלי
ארצות הברית סבסטיאן בורהולטר
ארצות הברית ארון שוינפלד
ונצואלה דניאל פריירה
סלובניה זאן קולמאניץ'
פינלנד אלכסנדר רינג
פרגוואי ססיליו דומינגז
פרגוואי רודני רדס
קולומביה יוהאן רומאניה
קוסטה ריקה אוליסס סגורה
קוסטה ריקה חוליו קסקנטה
אלברט אוהלן

| --- | --- |
אין תמונה חופשית
 לידה:  17 בספטמבר 1954 (בן 70) קרפלד, הרפובליקה הפדרלית של גרמניה 
 מקום לימודים:  האוניברסיטה לאמנות יפה בהמבורג 
 תחום יצירה:  ציור 
 זרם באמנות:  אמנות עכשווית 
 הושפע על ידי:  קלאוס בהמלר, זיגמר פולקה 
 
אלברט אוהלן (בגרמנית: Albert Oehlen; נולד בקרפלד שבגרמניה ב-17 בספטמבר 1954) הוא אמן וצייר גרמני עכשווי.
אוהלן הוא בנו של אלפרד אוהלן, גרפיקאי וקריקטוריסט גרמני, והוא אחיו הבכור של הצייר מרקוס אוהלן. הוא סיים את לימודיו בבית הספר הגבוה לאמנויות בהמבורג בשנת 1978, שם למד תחת הדרכתו של זיגמאר פולקה. הוא מזוהה עם זרם אמנות ה"נוער הפראי" בגרמניה יחד עם ציירים בני תקופתו כמרטין קיפנברגר. יחד עם קיפנברגר ייסד קבוצת אמנות בשם Lord Jim Lodge, אשר פעלה עד שנת 2005. עבודתו של אוהלן מתמקדת בתהליך הצביעה ומתבססת על ידי אילוצים שהוא מציב לעצמו, כמו שימוש רק בצבעים מסוימים, שילוב מראות בבדים שלו, עבודה משותפת (במיוחד עם ג'ונתן מייז), והפעלת מחשבים לייצור עיצובים.
הערות שוליים

↑  Albert Oehlen, artsy.net
| --- | --- |
בקרת זהויות :  NLI: 987007424739905171  BNE: XX1016885  BnF: cb14468169t (data)  CiNii: DA11230319  GND: 118589423  ISNI: 0000 0000 8184 6702  KulturNav: 563aee93-b18b-42c8-89a6-6be59e1c8e4d  LCCN: n83229014  NKC: jn20000720206  NTA: 288950143  PIC: 903  RKD: 60273  SIKART: 12837528  SNAC: w6j689k7  SUDOC: 069356475  ULAN: 500047413  VIAF: 115946242   WorldCat (עם VIAF): 115946242 
ערך זה הוא קצרמרבנושא אישים ובנושא אמנות. אתם מוזמנים לתרום לוויקיפדיה ו.
איאן דיור

| --- | --- |
אין תמונה חופשית
 לידה:  25 במרץ 1999 (בן 25) ארסיבו, ארצות הברית 
 שם לידה:  מייקל איאן אולמו
 שם במה:  iann dior 
 מוקד פעילות:  ארצות הברית 
 תקופת הפעילות:  מ-2017
 מקום לימודים:  Richard King High School 
 סוגה:  אימו ראפ, ראפ רוק, פופ ראפ, פופ רוק 
 שפה מועדפת:  אנגלית 
 שיתופי פעולה בולטים:  24kGoldn, ליל בייבי, טריפי רד, גאנה, טראוויס בארקר, משין גאן קלי
 www.ianndior.com
 
מייקל איאן אולמו (באנגלית: MIchael Ian Olmo; נולד ב-25 במרץ 1999), הידוע בשם הבמה איאן דיור (iann dior), הוא ראפר, זמר ופזמונאי פוארטו ריקני-אמריקאי. הוא התפרסם בשנת 2019, בזכות שיריו "Emotions" ו-"Gone Girl", מתוך אלבום הבכורה שלו, Industry Plant. בשנת 2020, התארח בשירו של 24kGoldn,‏ "Mood", שהגיע למקום הראשון במצעד הבילבורד הוט 100.
ביוגרפיה

מייקל איאן אולמו נולד ב-25 במרץ 1999 באזור ארסיבו שבפוארטו ריקו. הוא עבר לקורפוס כריסטי שבטקסס בגיל צעיר, שם בילה את רוב חייו המוקדמים.
דיור החל ליצור מוזיקה תחת שם הבמה "אולמו" (Olmo). מאוחר יותר בתחילת שנת 2019, לאחר שהתגלה על ידי המפיקים המוזיקליים ניק מירה (אנ') וטאז טיילור (אנ') מהלייבל אינטרנט מאני (אנ'), הוא שינה את שמו לאיאן דיור. הוא צבר פופולריות במהרה, כשהוציא רצועות כמו "Emotions", שצברו מאות אלפי השמעות ב-SoundCloud תוך מספר שבועות.
לאחר מכן, המשיכו שיריו של דיור לצבור הצלחה, והוא חתם על חוזה תקליטים עם החברות אינטרנט מאני (אנ'), TenThousand פרוג'קטס (אנ') וקרוליין רקורדס (אנ'). מספר חודשים לאחר מכן, הוא הוציא את הלהיט "Gone Girl", בשיתוף עם הראפר טריפי רד, שצבר למעלה מ-100 מיליון השמעות ברשת הזרמת המדיה ספוטיפיי. במאי 2019, הוא הוציא את מיקסטייפ הבכורה שלו, Nothings Ever Good Enough, ולאחר מכן באותה השנה את אלבום הבכורה שלו, Industry Plant. ביוני 2020, הוציא את המיני-אלבום I'm Gone. ביולי של אותה השנה, התארח בשירו של הראפר 24kGoldn,‏ "Mood", שהיה ללהיט, תוך שזכה להצלחה בפלטפורמת שיתוף הווידאו טיקטוק, ואף הגיע למקום הראשון במצעד הבילבורד הוט 100.
דיור נכלל ברשימת פורבס 30Under30 לשנת 2022.
דיסקוגרפיה > אלבומי אולפן

2019: Industry Plant
דיסקוגרפיה > מיקסטייפים

2019: Nothings Ever Good Enough
דיסקוגרפיה > מיני-אלבומים

2020: I'm Gone
2021: Still Here
הערות שוליים

1 2  "Elliot Grainge's 10K Projects Signs Texas Rapper Iann Dior: Exclusive". Billboard.
↑  Seabrook III, Robby (14 בנובמבר 2019). "The Break Presents: Iann Dior". XXL. נבדק ב-29 במאי 2020. {{cite news}}:  (עזרה)
↑  "gone girl" – via open.spotify.com.
↑  "I'm Gone by iann dior on Apple Music". נבדק ב-22 במאי 2020 – via אפל מיוזיק. {{cite web}}:  (עזרה)
↑  Forbes 30 Under 30 2022: Music, Forbes (באנגלית)
| --- | --- |
בקרת זהויות :  LCCN: no2020035217  MusicBrainz: dd3b6e5b-de67-4d4d-aef2-3ad425444c80  VIAF: 18158428044306062355   WorldCat (עם VIAF): 18158428044306062355
אוח הודי

| אוח הודי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי לילה
תת־סדרה:: תרופודה
משפחה:: ינשופיים
סוג:: אוח
מין:: אוח הודי
שם מדעי
 Bubo bengalensis ‏פרנקלין, 1831
תחום תפוצה


אוח הודי (שם מדעי: Bubo bengalensis) הוא מין של אוח החי בתת-היבשת ההודית והוא אחד מדורסי הלילה הגדולים בעולם.
אוח זה קרוב לאוח המצוי ובעבר נחשב לתת-מין שלו והוא מזכיר אותו מאוד. הוא בעל נוצות כהות בפלג הגוף העליון, עם פנים אפורות, "אוזניים" זקורות, עיניים כתומות עזות ומקור אפור מעוקל. על הבטן והחזה פסים אנכיים שחורים והרגליים מכוסות נוצות. החלק הפנימי של הגוף לבן-צהוב.
האוחים חיים בזוגות ומקננים ביערות או בצוקים גבוהים ואף בהרי ההימלאיה, בהודו, נפאל, פקיסטן ובנגלדש ואולי גם במיאנמר. הם פעילי לילה קטלניים וניזונים מכל יצור חי קטן מהם, אותו הם תופסים בדממה במעוף שקט. טרפם העיקרי הוא מכרסמים קטנים כמו עכברים וחולדות וכן גרבילים ונזוקיה (Nesokia indica), אך הם לא יהססו לתקוף גם עופות (עד גודל של טווס) כולל עופות דורסים אחרים, זוחלים שונים כולל נחשים ארסיים, ארנבות בעיקר מהמינים ארנבת הודית וארנבת מצויה. הם יטרפו גם עטלפים וסנאים דואים.מצב שימור  המין הוא ללא חשש.
הערות שוליים

↑  אוח הודי באתר הרשימה האדומה של IUCN
אוח הודי בשבי
אטלס 3

האטלס 3 (באנגלית: Atlas III) היה משגר לוויינים מסדרת טילי האטלס. הוא היה הטיל הראשון בסדרה שהיה בעל תצורת שלבים רגילה (הטילים הקודמים היו בנויים בתצורת "שלב וחצי"). הטיל פעל משנת 2000 עד שנת 2005.
תיאור

האטלס 3 היה בעל שני שלבים. השלב הראשון היה שלב חדש והשלב השני היה שלב הקנטאור, ששימש את מרבית השיגורים האמריקנים משנות ה-60 ועדיין נמצא בשימוש היום באטלס 5. מנועי השלב הראשון הם מנועי ה-RD-180 הרוסיים שמשמשים בין היתר באטלס 5. האטלס 3 יוצר בשתי גרסאות, האטלס 3A שהיה המשגר הבסיסי, והאטלס 3B שהיה בעל שלב הקנטאור עם שני מנועים.
שיגורים

השיגור הראשון של האטלס 3 היה ב-24 במאי 2000, בו נשא את לוויין התקשורת של חברת Eutelsat Eutelsat W4 למסלול גאוסטציונרי. כל שיגורי האטלס 3 בוצעו ב-SLC-36B מנמל החלל קייפ קנוורל. טיסתו האחרונה של האטלס 3 התקיימה ב-3 בפברואר 2005 עם שיגור מטען סודי עבור משרד הסיור הלאומי האמריקאי.
אישטוואן סומאהאזי

| --- | --- |

 לידה:  28 בפברואר 1864 וספרם, הונגריה 
 פטירה:  10 בנובמבר 1927 (בגיל 63) בודפשט, ממלכת הונגריה 
 מדינה:  הונגריה 
 מקום קבורה:  בית הקברות היהודי ברחוב קוזמה 
 
מיצירותיו
האיש בן ה-6000
אישטוואן סומאהאזי (במקור ארנולד שטיינר, בהונגרית: Szomaházy István; וספרם, 28 בפברואר 1864 – בודפשט, 10 בנובמבר 1927) היה סופר ועיתונאי יהודי-הונגרי.
ביוגרפיה

ארנולד שטיינר נולד במשפחה יהודית כבנם של פילפ שטיינר, סוחר בעיר וספרם, ושל פאני בויניצר. הוא למד הן בעיר הולדתו והן בבודפשט. משנת 1881 עבד כעיתונאי. תחילה עבור "הלאום" (Nemzet), מאוחר יותר עבור הפשטי נפלו, עבור ה"עיתון ההונגרי" (Magyar Hirlap) וגם עבור כתב העת של המשורר היהודי-הונגרי יוז'ף קיש "השבוע" (A Hét). בהמשך כתב מאמרים לעיתונים אחרים בבירת הונגריה.
עם סיפורים קצרים הוא הופיע לראשונה בשבועון בשם "יום ראשון" ((Vasárnapi Ujság (1854–1921)) כבר בגיל שש עשרה, שם הופיעו גם סיפוריו הארוכים לאחר מכן. הוא היה מספר בסגנון צרפתי, קליל, בעל דמיון, ופורה מאוד. הוא כתב יותר משלוש מאות סיפורים הומוריסטיים בסך הכל, כמו גם כמאתיים מאמרים הומוריסטיים. הוא אפילו לא רצה להשיג יותר מהבידור הקל. לעיתים קרובות הציג את הדמויות האופייניות של יהדות בודפשט של אותה תקופה, טיפוסים חדשים של העיר הגדולה, במיוחד נשים עובדות משוחררות. הוא הציג את האידיאל של גבירות רופאות או קלדניות על מכונות הכתיבה ובהארתו הן היו תמיד מצליחות מאוד וחביבות. הרומנטיקה המטרופולינית שלו הפכה פופולרית עוד יותר בגלל ההומור השלו והאירוניה המתונה שלו. מותו נגרם מסרטן ריאות. הוא הובא למנוחת עולמים בבית הקברות היהודי ברחוב קוזמה בבודפשט.
עבודותיו

הברחה מהמנזר וסיפורים אחרים (בודפשט, 1887)
החברים מניר. בטירת השר (בודפשט, 1889)
העיתון. מסדנת כתיבת העיתונים (בודפשט, 1893)
עשרים וארבע שעות (סיפורים קצרים, בודפשט, 1894)
ואלס הקלארט וסיפירים אחרים (בודפשט, 1895)
ענני קיץ (סיפורים קצרים, בודפשט, 1896)
תהייה שם בשלשות וסיפורים אחרים (בודפשט, 1897)
ירידת השלג, קומדיה במערכה אחת (בודפשט, 1897)
ביאריץ ושאת' וסיפורים אחרים (בודפשט, 1897)
האיש בן 6,000 השנים וסיפורים אחרים (בודפשט, 1898)
הרעיון של העלמה אלה וסיפורים אחרים (בודפשט, 1898)
ימי רביעי האי-זוגיים (רומן, בודפשט, 1899)
טיילת דרומית (סיפורים קצרים, בודפשט, 1900)
התיאטרון. מסע דרך סלעי נייר ויערות בד (בודפשט, 1901)
מטבעות (בודפשט, 1902)
החיים השגויים (בודפשט, 1902)
בין שתי סיגריות (בודפשט, 1903)
הרצאות באקדמיה להכשרת רעיות (בודפשט, 1904)
סיפורי על מכונת הכתיבה (רומן, בודפשט, 1905)
הקריירה של דוקטור רמני (בודפשט, 1905)
האישה המכובדת (בודפשט, 1906)
ערפל הזהב (בודפשט, 1909)
ד"ר מרתה קפושי (רומן, בודפשט, 1909)
גוף סגול, כובע צהוב (רומן, בודפשט, 1909)
ארנה קוליני-אישטוואן סומאהאזי–קורנל טאבורי:פשט במלחמה.80 מקרים עליזים;
ארפאד פאסטור - אישטוואן סומאהאזי - קורנל טאבורי; קרוניקה של פשט. 1910
נישואי קולוניץ' (רומן, בודפשט, 1910)
רחוב שאש (רומן, בודפשט, 1911)
ארפאד פאסטור-אישטוואן סומאהאזי-קורנל טאבורי:טורפהומור; 1911
מיקשה ברודי-אישטוואן סומאהאזי-קורנל טאבורי:הומור בורסאי.דבר קטן ומהנה;
דיולה סיני - אישטוואן סומאהאזי - קורנל טאבורי: בדרך. אנקדוטות עליזות 1913
פרופסור וילאני (רומן, בודפשט, 1914)
אישטוואן סומהאזי- קורנל טאבורי: הומור מלחמה. דבר קטן ומהנה ; 1916
השעון המנגן (בודפשט, 1917)
אגוטה מתחתנת (רומן, בודפשט, 1918)
מיקשה ברודי - אישטוואן סומאהאזי - קורנל טאבורי: מהתילות קטנות; 1919
נערת רוקמת התחרה (רומן, בודפשט, 1921)
אגדת ינואר וקומדיות אחרות (מחזה, בודפשט, 1925)
לקריאה נוספת

יוז'ף סיניאי. חייהם ויצירותיהם של סופרים הונגרים. 1909
לקסיקון ביוגרפי הונגרי 1969
ינה פינטר: תולדות הספרות ההונגרית: שיטתיות מדעית בודפשט, 1930–1941
הערות שוליים

↑  Halálesete bejegyezve a Bp. VI. ker. állami halotti akv. 1535/1927. folyószáma alatt.
| --- | --- |
בקרת זהויות :  ISNI: 0000 0001 1671 6247  LCCN: nb2007021560  NTA: 308178688  VIAF: 73382097   WorldCat (עם VIAF): 73382097
אלויז שטיינר

| --- | --- |

אלויז שטיינר
 לידה:  22 ביוני 1957 (בן 67) פויסקה קסטה, יוגוסלביה יוגוסלביה
 מדינה:  סלובניה, הרפובליקה הפדרלית הסוציאליסטית של יוגוסלביה 
 השתייכות:   הצבא העממי היוגוסלבי  צבא סלובניה
 תקופת הפעילות:  1978–2014 (כ־36 שנים)
 דרגה:   גנרל מאיור
 תפקידים בשירות
 ראש המטה הכללי הסלובני
 פעולות ומבצעים
 מלחמת עשרת הימים 
 עיטורים
 מדליית גנרל מייסטר  Order of General Maister  בפסקה זו רשומה אחת נוספת שטרם תורגמה 
 
אלויז שטיינר (בסלובנית: Alojz Šteiner;‏ נולד ב-22 ביוני 1957) הוא גנרל סלובני בדימוס, אשר כיהן כראש המטה הכללי הסלובני בין 2009–2012.
ביוגרפיה

שטיינר נולד ב-22 ביוני 1957 בעיירה פויסקה קסטה. ב-1977 החל ללמוד בבית הספר לחי"ר ולקציני מילואים. בנובמבר 1978 הוא החל לשרת כלוטננט משנה בהגנה הטריטוריאלית של סלובניה. במהלך מלחמת עשרת הימים ב-1991, הוא שימש כסגן מפקד כוחות ההגנה הטריטוריאלית במריבור. בדצמבר 1992 הוא מונה למפקד כוחות ההגנה הטריטוריאלית במריבור, וכיהן בתפקיד עד יולי 1994. לאחר מכן החל לשרת במטה הכללי של צבא סלובניה, ובין 1997-1998 שימש כראש המחלקה לארגון מחדש של הכוחות המזוינים. בין השנים 1998–2000 הוא שימש כמפקד הפיקוד ה-3. בדצמבר 2006 הוא מונה לסגן ראש המטה הכללי הסלובני.
ב-23 באפריל 2009, שרת ההגנה לוביצה ילושיץ' בחרה את שטיינר לתפקיד ראש המטה הכללי החדש. הבחירה עוררה בסלובניה האשמות בנפוטיזם, שכן ילושיץ' ושטיינר נחשבו לידידים קרובים. כמו כן, נחשף כי שטיינר מעל בעבר בכספים צבאיים. הוא לא נשפט על עבירה זו, מכיוון שחלה עליה התיישנות. בינואר 2010, עלה שמו של שטיינר בקשר לפרשת פטריה - פרשה שזעזעה את ההנהגה הפוליטית והצבאית בסלובניה. נחשף כי שטיינר הציע להשמיד את אחד המסמכים המרשיעים בפרשה, אולם שטיינר טען שהצעתו נבעה מכך שהמסמך הכיל מידע מסווג.
ב-15 במאי 2011, איגוד החיילים הסלובנים פרס הודעה פומבית, בה קרא לממשלת סלובניה לפטר את שטיינר, מאחר שלטענתו, הוא מתעלם באופן סדיר ועקבי מזכויותיהם של החיילים. שטיינר דחה את ההאשמה, והגיש תביעת דיבה נגד נשיא האיגוד גוויד נובאק. ב-27 בפברואר 2012 הוא סיים את הקדנציה שלו כראש המטה הכללי. שטיינר משמש כיום כנשיא איגוד הקצינים הסלובניים.
הערות שוליים

↑  Zurnal24.si - Šteiner za dodatek na sodišče
↑  Dnevnik.si - General Alojz Šteiner naročil uničenje dokumentov o Patrii
↑  Sindikatvojakov.si - Poziv k zamenjavi načelnika generalštaba
↑  SiOL.net - Sindikalist Novak užalil prvega vojaka v državi
אלויס אהור

| --- | --- |

 לידה:  11 במאי 1813 ולס, אוסטריה 
 פטירה:  10 ביולי 1869 (בגיל 56) וינה, האימפריה האוסטרו-הונגרית 
 מקום קבורה:  בית הקברות של היצינג 
 תקופת הפעילות:  1835–1869 (כ־34 שנים) 
 צאצאים:  קרל אאואר פון ולסבאך 
 
אלויס אהור ( גרמנית:Alois Auer ‏:  1 במאי 1813 - 10 ביולי 1869) היה מדפיס, ממציא ומאייר בוטני אוסטרי. הוא הפיק מספר עבודות בגרמנית ובשפות אחרות. הוא היה מנהל בית הדפוס הרשמי של המדינה האוסטרית שהדפיס איורים בעל עניין מדעי וייצר התקדמות רבה בטכנולוגיית ההדפסה.
חיים וקריירה

אהור נולד בעיר וולס האוסטרית, והוכשר כמלחין. ברגעי הפנאי שלו למד צרפתית, איטלקית, אנגלית ושפות אחרות, בהן עבר בחינה בשנים 1835 ו- 1836 באוניברסיטת וינה. הקריירה המוקדמת של אהור החלה באוקטובר 1837 עם מינוי לפרופסור לאיטלקית בגימנסיה בלינץ. הוא רכש שליטה בשפות אחרות במהלך מסעותיו בגרמניה, שווייץ, צרפת ואנגליה משנת 1839.
אהור למד את טכניקות הטיפוגרפיות שבהן ישתמש כאשר יהיה מנהל בית הדפוס של חצר המלכות בווינה בשנת 1841. גופני הדפוס שהשתמש בהם איפשרו גמישות רבה יותר בהדפסה. הם עמדו בדרישות של 500 ניבים אירופיים (לא כולל רוסית, טורקית ועברית) וכמעט 150 שפות בעולם. בניהולו הפך משרד הדפוס הקיסרי לאחד המפעלים הגדולים מסוגו באירופה. הוא נשאר שם עד 1868.
העבודה הראשונה שפורסמה בנושא "הדפסת טבע" (בגרמנית: Naturselbstdruck) הייתה שכלול תהליך הדפסת ציורים בוטניים (1853).  כוונתו הייתה לייצר אובייקטים אמנותיים-מדעיים, תוך צמצום גדול של הבעיות בשימוש בצמחי מרפא ויצירות טבע אחרות. מאייר אחר, הנרי ברדבורי, החל לייצר עבודות בתהליך דומה לאחר שראה את המצאתו של אהור.
העניין במדעי הטבע, הפיזיקה והשפות הביא לפרסומים שכללו יצירות משלו. תהליכי ההדפסה השונים והיסטוריה נרחבת של בית הדפוס הממלכתי עצמו. מלבד הכרכים והתבניות שנוצרו בתהליך מיוחד, הוא גם הפיק כמה מהספרים המוקדמים ביותר בשילוב תצלומים.
הוא המציא מערכת 'טיפומטרית', המאפשרת שימוש במספר רב של גופנים זרים קישוטיים בתהליך ההדפסה.
תפקידו בדפוס המלכותי כלל פיקח על התקדמות טכנולוגיות בתחום העיתונות המודפסת, ותהליכים טיפוגרפיים חדשים. בווינה בשנת 1858, אהור המציא את ההדפסה של עיתונים מגליל נייר רציף, אך זו נפוצה בארצות הברית על ידי ויליאם בולוק כעבור חמש שנים.
הערות שוליים

↑  Alfred Anthony von Siegenfeld, Genealogisches Taschenbuch der Adeligen H?user ?sterreichs, Рипол Классик, ISBN 978-5-88073-613-3. (בגרמנית)
↑  Papergirl (2017-06-15), Deutsch:  Grab der Familie Auer von Welsbach mit de:Alois Auer von Welsbach und de:Carl Auer von Welsbach. Hietzinger Friedhof, 1130 Wien, נבדק ב-2021-10-03
↑  Rines, George Edwin, ed. (1920). "Auer, Alois" . Encyclopedia Americana.
↑  Vienna: K.K Hof- und Staatsdruckerei, 1853. 4 volumes
↑  Consuegra, David, American Type Design and Designers. New York: Allworth Press
| --- | --- |
בקרת זהויות :  NLI: 987007291009705171  BIBSYS: 15033660  BnF: cb162972264 (data)  DSI: 1072  GND: 116376929  ISNI: 0000 0001 0901 4853  LCCN: nr96017545  NKC: xx0050852  NLA: 35776804  NTA: 14343912X  PIC: 338149  RERO: 02-A018428320  RKD: 448465  SNAC: w6186whn  SUDOC: 202374793  Trove: 1082295  ULAN: 500140210  VcBA: 495/52398  VIAF: 52440186   WorldCat (עם VIAF): 52440186
איבר חונך

איבר חונך או מנגנון זרימת האוויר מתייחס לאיבר המווסת את זרם האוויר בגוף האדם על ידי תנועתו וכיוון זרימתו, כדרך ליצירת העיצורים. קיימים שלושה איברים המווסתים את זרם האוויר ושני כיוונים לזרימתו. רוב העיצורים מופקים במנגנון ריאתי מחוצן.
מנגנון ריאתי מחוצן (Pulmonic egressive) הוא מנגנון המווסת את זרימת האוויר החוצה באמצעות תנועת הסרעפת העולה כלפי מעלה כשהיא מפעילה לחץ חיובי על בית החזה וגורמת להתכווצות הריאות ולשחרור האוויר החוצה דרך חלל הפה או האף. העיצורים ברוב השפות מופקים על ידי שימוש במנגנון זרימת אוויר זה.
ישנם עוד חמישה מנגנוני זרימת אוויר אפשריים:
מנגנון גרוני מחוצן (Glottalic egressive) הוא מנגנון המווסת את זרימת האוויר החוצה באמצעות תנועת פיקת הגרון העולה כלפי מעלה כשהיא מפעילה לחץ חיובי בחלל הפה מאחורי מקום חסימת זרם האוויר וגורמת לשחרור האוויר החוצה דרך חלל הפה או האף. העיצורים המסודקים מופקים על ידי שימוש במנגנון זרימת אוויר זה.
מנגנון גרוני מפונם (Glottalic ingressive) הוא מנגנון המווסת את זרימת האוויר פנימה באמצעות תנועת פיקת הגרון היורדת כלפי מטה כשהיא יוצרת לחץ אוויר שלילי בחלל הפה מאחורי מקום חסימת זרם האוויר וגורמת לשאיפת האוויר פנימה לתוכה. העיצורים המפונמים מופקים על ידי שימוש במנגנון זרימת אוויר זה.
מנגנון וילוני מפונם (Velaric ingressive) הוא מנגנון המווסת את זרימת האוויר פנימה באמצעות תנועת הווילון היורד כלפי מטה כשהיא יוצרת לחץ אוויר שלילי בחלל הפה מאחורי מקום חסימת זרם האוויר וגורמת לשאיפת האוויר פנימה לתוכו. העיצורים המצוצים מופקים על ידי שימוש במנגנון זרימת אוויר זה.
ישנם שני מנגנונים אפשריים נוספים שאינם מוכרים משום שפה טבעית בעולם אלא רק משפה אחת שנקראת שפת הדאמין והיא כנראה מתוכננת:
מנגנון ריאתי מפונם הוא מנגנון המווסת את זרימת האוויר פנימה באמצעות תנועת הסרעפת היורדת כלפי מטה כשהיא מפעילה לחץ שלילי על בית החזה וגורמת להתרחבות הריאות ושאיפת האוויר פנימה לתוכן.
מנגנון וילוני מחוצן הוא מנגנון המווסת את זרימת האוויר החוצה באמצעות תנועת הווילון העולה כלפי מעלה כשהיא יוצרת לחץ אוויר חיובי בחלל הפה מאחורי מקום חסימת זרם האוויר וגורמת לשחרור האוויר החוצה דרך חלל הפה או האף.
| צלילי שפות העולם> עיצורים.בסיסי החיתוך | צלילי שפות העולם> עיצורים.אופני החיתוך |
| --- | --- |
דו-שפתיים - שפתיים-שיניים - שיניים-שפתיים - לשוניים-שפתיים   שיניים - מכתשיים - בתר-מכתשיים - מכתשיים-חיכיים - כפופים   חיכיים - וילוניים - ענבליים - סדקיים - כיסוי-גרוניים - לועיים  בסיס חיתוך משני: מלועלעים - מוולנים - מחונככים - משופתתים: ריאתיים: אפיים - סותמים - חוככים - מקורבים   מקישים - רוטטים - צידיים - מחוככים  לא ריאתיים: מסודקים - מפונמים - מצוצים
תנועות
מיקום התנועות: גובה התנועות
אחוריות - כמעט-אחוריות - מרכזיות - כמעט-קדמיות - קדמיות: סגורות - כמעט-סגורות - חצי-סגורות - אמצעיות  חצי-פתוחות - כמעט-פתוחות - פתוחות
ראו גם: אלפבית פונטי בינלאומי – פורמנט
אלברט אלאוורדה

אלברט אלאוורדה חימנס (בספרדית: Albert Alavedra Jiménez; נולד ב-26 בפברואר 1999) הוא כדורגלן עבר ספרדי-אנדורי ששיחק בעמדת הבלם.
קריירת מועדונים

אלאוורדה התחיל את הקריירה שלו במחלקות הנוער של אספניול ואף שיחק שנה אחת בסבאדל. לאחר שעבר את גיל הנוער שיחק בלוגרוניס ב', אלגסיראס, מאנרסה, קרדאניולה דל ואלס, קלאהורה ב', פובלה דה מפומט ובדאלונה מהליגות הנמוכות של ספרד.
בינואר 2023 חתם בפרימורייה מהליגה הסלובנית השנייה. ב-4 במרץ 2023 ערך את הופעת הבכורה שלו בקבוצה הבוגרת בניצחון 0-2 נגד ביסטריצה.
ב-23 ביולי 2023 חתם בווארדאר סקופיה מליגת העל המקדונית. חודשיים לאחר מכן הודיע על פרישה מכדורגל והצטרף לצוות המקצועי של אקדמית "מסלולי הכדורגל האירופי".
קריירה בינלאומית

אלאוורדה אמנם נולד בספרד, אך החליט לייצג את אנדורה מולדת אימו. אלאוורדה שיחק בנבחרות הנוער והצעירות של המדינה.
ב-23 באוקטובר 2020 ערך את הופעת הבכורה שלו בנבחרת הבוגרת בהפסד 2-0 לאיי פארו במסגרת ליגת האומות.
אלברט איופי

אלברט איופי (בשוודית: Albert Ejupi; נולד ב-28 באוגוסט 1992) הוא כדורגלן שוודי ממוצא קוסובני המשחק בעמדת הקשר בנאסטבאד.